คาดหุ้นสัปดาห์หน้าผันผวน
ศูนย์กสิกรไทย คาดหุ้นไทยสัปดาห์หน้าผันผวนมีโอกาสปรับฐาน จับตาสถานการณ์ยุโรป
10 ก.ย. 2554

ศูนย์กสิกรไทย คาดหุ้นไทยสัปดาห์หน้าผันผวนมีโอกาสปรับฐาน จับตาสถานการณ์ยุโรป
บล.กสิกรไทย และ บริษัท ศูนย์วิจัยกสิกรไทย จำกัด คาดการณ์แนวโน้มตลาดหุ้นไทยสัปดาห์หน้า (12-16 ก.ย.54) ว่า ดัชนีอาจยังคงผันผวน และมีโอกาสปรับฐาน โดยจะต้องติดตามสถานการณ์หนี้ยุโรปอย่างใกล้ชิด ซึ่งรวมถึงการประมูลพันธบัตรอิตาลีในวันที่ 12 ก.ย.
นอกจากนี้ ปัจจัยที่ต้องจับตา ได้แก่ รายงานตัวเลขเศรษฐกิจที่สำคัญของสหรัฐฯ อาทิ ดัชนีราคาผู้บริโภค ผลผลิตภาคอุตสาหกรรม และความเชื่อมั่นผู้บริโภค ตลอดจนข้อมูลเศรษฐกิจจีน
ทั้งนี้ บล.กสิกรไทย คาดว่า ดัชนีจะมีแนวรับที่ 1,055 และ 1,040 ขณะที่แนวต้านคาดว่าจะอยู่ที่ 1,077 และ 1,084 จุด ตามลำดับ